આ સોમલા ખાચરનો રાજવૈભવ ભભકાદાર હતો. પુત્ર પત્ની પરિવાર વગેરે ખૂબ જ પવિત્ર હતા પણ તેણે તેના દ્વારા સુખી જીવન જીવવાના બદલે શ્રીહરિની અગ્નિ પરીક્ષાના પેપરો આપ્યા. ટૂંક સમયમાં નાની માંદગીમાં બન્ને યુવાન, દેવ જેવા રૂપાળા દિકરા પણ નશ્વર દેહ છોડીને અવિનાશીની સેવામાં પહોંચી ગયા. ઘરની જવાબદારી ફરી ગળે વળગી. છતાં સેવા, સત્સંગ સમર્પણમાં અડગ રહ્યા. ગામગરાસની જમીન વેચીને નિત્ય સેવામાં રહેલા. પરિણામે લીલા ચરિત્રોના ગ્રન્થોમાં તેમની અનેક વાતો વાંચવા મળે છે. શૂરવીરતાભર્યા પ્રસંગોમાં તેમના નામનો ખાસ ઉલ્લેખ થયો છે. વચનામૃત ના પાને આ ભક્ત એક આદર્શ તરીકે ઉપસી આવ્યા છે. ધન્ય છે આવા ભક્તને…